Den nåværende kirken i betong er en erstatning for kirken fra 1854, som brant ned i 1945. Kirken er en langkirke i betong og ble vigslet 24. oktober 1960 av biskop Ragnvald Indrebø. Kirkeskipet har et lyst og nokså firkantet preg. Den har en rekke med vinduer høyt oppe på midtveggen, samt en rekke nede langs veggene i sideskipet. Blikkfanget er det fargeglade glassmaleriet over alteret.